Armin Hary

Armin Hary (født 22. mars 1937 i Saarland) er en tysk tidligere friidrettsutøver. I 1960 ble han den første ikke-amerikaneren som vant OL-gull på 100 meter siden 1928.

Han vant sin første tittel i 1958, da han vant 100 meter og kortstafetten under EM i Stockholm. Samme år løp Hary på tiden 10,0 som ville vært ny verdensrekord, men målinger viste at banen hellet med 11 cm, én centimeter med enn maksimumsgrensen på 10 cm. I 1960 løp Hary på samme tid igjen, og denne gangen ble tiden godkjent.

Under OL 1960 i Roma opplevde Hary karrierens største suksess da han sprintet inn til gull med tiden 10,2. Det var første gang på 32 år at gullet på sprintdistansen gikk til en annen nasjon enn USA.

I finalen på 4 x 100 m så det lenge ut til at Hary og lagkameratene kom på andreplass bak laget fra USA, men et kvarter etter finalen ble det kunngjort at USA var diskvalifisert på grunn ved en feil veksling. Tysklands tid på 39,5 var tangering av lagets egen verdensrekord.

Etter de olympiske leker ble Armin Hary suspendert av det tyske forbundet på grunn av stridigheter rundt en reiseregning, og han la opp som aktiv utøver.

Referanser

Eksterne lenker 
 

Personer fra Quierschied
Tyske sprintere
Olympiske mestere for Tyskland
Olympiske mestere i friidrett
Europamestere i friidrett for Tyskland
Verdensrekordsettere i friidrett
Deltakere for Tyskland under EM i friidrett 1958
Medaljevinnere under Sommer-OL 1960
Deltakere for Tyskland under Sommer-OL 1960
Friidrettsutøvere under Sommer-OL 1960